alexandrainst/scandi-wiki huggingface dataset:
Formlik

Formlik, likedanna eller einsforma er eit omgrep nytta i geometri. To figurar F og Fʹ i planet eller i rommet vert sagt å vere formlike om dei kan bringast i ei slik gjensidig stilling at det ver danna eit punkt (sentrum) C slik at det til kvart punkt P i F svarar eit punkt Pʹ i Fʹ som ligg på den rette linja PC, og slik at forholdet

er konstant. Talet f vert kalla forholdstalet eller det lineære forholdet mellom to formlike figurar. Ein kan òg oppfatte F som ein storleik eller minking av Fʹ. Talet vert då gjerne kalla forstørringa eller målestokken. Forholdet mellom tilsvarande lengder på formlike figurar er f, mellom tilsvarande flater f2, og mellom tilsvarande volum f3. To trekantar er formlike dersom dei har same vinklar.

Kjelder
 formlike. (2011-11-13) I Store norske leksikon. Henta frå http://snl.no/formlike

Euklidsk geometri
Trekantar
Forsvinningspunkt

Eit forsvinningspunkt er eit punkt der to eller fleire parallelle linjer ser ut til å møte kvarandre når dei flyttar seg bort frå observatøren. 

Om ein har eitt forsvinningspunkt vert det kalla eittpunktsperspektiv eller sentralperspektiv. Alle linjene som fjernar seg vinkelrett i forhold til eit biletplan, møter kvarandre i eit forsvinningspunkt i horisonten. Dette er ikkje eit fotografisk korrekt perspektiv, men gjev god djupneverknad. 

Om ein ser to sider av ein lekam samstundes, må ein nytte to forsvinningspunkt for å få eit fotografisk korrekt perspektiv. Dette kjem av at dei to sidene dannar forskjellige vinklar i forhold til observatøren og heiter topunktsperspektiv. 

Om ein ser på høge bygningar, eller viss ein står så nær ein lågare bygning at ein må kikke opp for å sjå toppen, vil dei loddrette linjene sjå ut som dei forsvinn uendeleg langt opp. Dette kallar ein trepunktsperspektiv, og ein må då tenkje seg at ein har eit tredje forsvinningspunkt høgt oppe.

Kjelder
 forsvinningspunkt. (2011-11-13) I Store norske leksikon. Henta frå http://snl.no/forsvinningspunkt

Grafiske projeksjonar
Datavisjon

nl:Verdwijnpunt
Forteikn

Forteikn er i musikk samlenemninga på symbol som viser at notene på ei bestemt notelinje skal hevast eller senkast. Dei vanelegaste forteikna er kryss (), som viser at ein tone skal hevast eit halvtonetrinn, og , som viser at han skal senkast tilsvarande. Begge finst i doble variantar ( og ). Det finst også forteikn for notasjon av mikrotonal musikk.

Faste forteikn som gjeld for eit heilt musikkstykke blir vanlegvis plasserte mellom nøkkelen og taktartsgjevaren først i eit partitur. Forteikna gjeld då for tonen dei viser til i heile verket, bortsett frå om dei blir oppheva med oppløysingsteikn.

Lause eller tilfeldige forteikn blir plasserte fortløpande framfor tonar i notesystemet. Dei gjelder berre ut den gjeldande takten, og berre i den oktaven forteiknet er notert inn i. 

Eit laust forteikn opphever eventuelle faste forteikn og føregåande lause forteikn knytt til same tonetrinn. I tilfelle med doble forteikn vil ein tidvis  likevel sjå ei samansetjing av flere forteikn, til dømes er det vanleg å setja oppløysingsteikn før krysset når tonen Cississ (med dobbelkryss) blir etterfølgd av tonen Ciss. Eit enkeltståande kryss ville her også kunna ha gjeve tonen Ciss.

Kjelder
Denne artikkelen bygger på «Forteikn» frå ,  den 8. september 2015.  
 
Musikknotasjon
Forteikn i matematikk

Forteikn i matematikk seier om eit tal er positivt eller negativt. Teikna +, pluss, og −, minus, som seier om ein storleik høvesvis skal adderast eller leggast til, eller subtraherast eller trekkast frå, vert òg nytta til å seie om eit tal er positivt eller negativt. 

Når ein til dømes skal trekke ut kvadratrota av eit tal a, kan rota vere anten positiv eller negativ, og ein skriv løysinga som ±√a. Resultatet er først eintydig avgjort når forteiknet vert gjeve. 

Alt i babylonsk og egyptisk matematikk finn ein symbol som svarar til dagens forteikn. Dei moderne teikna kom første gong på trykk hos Johannes Widmann i 1489. Dobbeltteiknet ± vart først nytta av Albert Girard (1626).

Kjelder 
 fortegn. (2011-11-13) I Store norske leksikon. Henta frå http://snl.no/fortegn/matematikk

Elementær matematikk
Tal
Fotpunkt

Eit fotpunkt er punktet der ein normal treffer linja eller flata han står vinkelrett på. Fotpunktkurva til eit punkt med omsyn til ei viss kurve er den geometriske staden eller punktmengda for fotpunkta av dei normalane som kan trekkast frå punktet til tangentane til kurva.

Kjelder
 fotpunkt. (2011-11-13) I Store norske leksikon. Henta frå http://snl.no/fotpunkt

Geometri
Fridomsgrad i matematikk

Fridomsgrad i matematikk vert nytta innanfor eit likningssystem og seier kor mange variabel som kan avgjerast uavhengig av likningssystemet. Vanlegvis kan ein rekne mengda fridomsgradar som mengda variable i systemet, minus mengda likningar.

Kjelder
 frihetsgrad. (2011-11-13) I Store norske leksikon. Henta frå http://snl.no/frihetsgrad/matematikk

Algebra
Fridomsgrad i statistikk

Fridomsgrad er eit omgrep nytta i statistikk. Fridomsgradane av dei forventa verdiane i ein modell av stokastiske variablar er lik differansen mellom mengda variable og mengda parameterar i den statistiske modellen.

Kjelder
 frihetsgrad. (2011-11-13) I Store norske leksikon. Henta frå http://snl.no/frihetsgrad/statistikk

Statistisk terminologi

no:Frihetsgrad
sv:Frihetsgrad
eo:Grado de libereco
ja:自由度
su:Tingkat kabebasan
Friedrich Engel

Friedrich Engel () var ein tysk matematikar.

Han var professor i Leipzig frå 1889, i Greifswald frå 1904, og i Giessen frå 1913 til 1930. Engel var elev av Sophus Lie og sidan medarbeidarane hans. Han har i arbeida sine ført teoriane til Lie vidare. Engel vart æresdoktor ved Universitetet i Oslo i 1929. Saman med professor Poul Heegaard gav han i 1922–1937 ut dei samla verka til Sophus Lie.

Tyske matematikarar
Folk frå Sachsen
Matematikarar på 1800-talet
Matematikarar på 1900-talet
Fundamentalteoremet i algebra

Fundamentalteoremet i algebra seier at kvart og eit polynom i éin variabel med komplekse koeffisientar har minst éit komplekst nullpunkt.

Rekursivt kan ein vise at ein n-te-grads polynomlikning med komplekse koeffisientar har eksakt n røter, når ein tek omsyn til multiplisiteten til rota.

Døme 

Ei andregradslikning

har alltid to røter. Desse er

Dersom uttrykket under rotteiknet er
 større enn null, er røtene ulike og reelle,
 mindre enn null, er røtene komplekskonjugerte,
 lik null, er røtene samanfallande (like) og reelle.

Kjelder
Denne artikkelen bygger på «Algebraens fundamentalteorem» frå ,  den 13. november 2011.  
 

Abstrakt algebra
Kompleks analyse
Feltteori
Teorem i algebra
Algebra
Geodetisk kurve

Ei geodetisk kurve eller ei geodetisk linje er ei kurve som følgjer den kortaste vegen mellom to punkt på ei flate. På ei kuleflate er til dømes den geodetiske kurva mellom to punkt ein storsirkel. Dei geodetiske kurvene på ei viss flate vert avgjort ved visse differensiallikningar som vert avleidd ved hjelp av variasjonsrekning. 

På ein rotasjonsellipsoide, som vert nytta som referanseflate i geodetiske referansesystem, er meridianane geodetiske linjer. Det same er ekvatorbogar som er kortare enn π·b, der b er lengda av den vesle halvaksen til ellipsoiden. For lengre ekvatorbogar, vil den kortsate linja på grunn av flattrykkinga til ellipsoiden gå i ein boge som vil fjerne seg meir og meir frå ekvator, avhengig av kor mykje lengre dei er enn π·b. Dersom ekvatorbogen er ein halvsirkel, vil den den geodetiske linja gå over polen.

Generelt gjelder likninga

der p = avstanden til symmetriaksen til sfæroiden (den vesle aksen), α = er asimut og c = er ein konstant for linja (Clairautkonstanten)

Asimut varierer altså langs den geodetiske linja avhengig av h.

Normalsnittet som ligg i vertikalplanet i startpunktet for den geodetiske linja, avviker vanlegvis frå vertikalplanet langs linja, og vil derfor ikkje bli den kortaste linja mellom startpunktet og eit anna punkt på ellipsoiden.

Kjelder
 geodetisk kurve. (2011-11-13) I Store norske leksikon. Henta frå http://snl.no/geodetisk_kurve

Differensiell geometri
Grunnleggjande fysikk
Hamiltonsk mekanikk
Metrisk geometri
Riemann-geometri
«Sørumsbåten»

«Sørumsbåten» er ein stokkebåt av eik. Båten er og kjend som  Bingenbåten, etter funnstaden. Han er datert til ca 170 f.Kr., og er den eldste båten som er funne i Noreg. Dette er i førromersk jernalder. Han vart funnen i 1995 i Glomma nedanfor Bingsfossen ved utløpet av Rømua i dåverande Sørum kommune, no i Lillestrøm kommune. Sjølve utgravinga fann stad i 1997.

Båten som er funne ein uthola eikestamme som er 0,5 meter brei og 9,8 meter lang. Truleg har båten vore lengre, kan hende 11 meter.

Sjølve båten er konservert og er sidan 2005 stilt ut på Norsk Maritimt Museum på Bygdøy.

I 2004 vart det laga ein kopi som vart sjøsett ved Fetsund lenser der han ligg i dag.

Kopien veg 1,7 tonn. Eikestokken han vart uthola or, vog nerre 8 tonn.

Båten inspirerte utforminga av kommunevåpenet til Lillestrøm kommune.

Kjelder 

 NRK P2; Museum 2011
 NRK P2; Museum 2011 lyd
 Stokkebåtprosjektet Norsk Maritimt Museum
 Kulturnett Akershus

Litteratur
 Torstein Arisholm og Pål Nymoen. 2005. Stokkebåter. Nytt om Sørumbåten og andre norske stokkebåter. Norsk Sjøfartsmuseum. Skirft nr. 49 - Oslo 2005. ISBN 82-90089-67-8

Museumsskip
Lillestrøm kommune
Stokkebåtar
Marinarkeologi i Noreg
Sjøfart i Viken
Rømua

Rømua er ei elv på Romerike i Viken, mellom Glomma- og Leiravassdraga. Elva har utspring i småbekkar aust for Dal på grensa mellom Eidsvoll og Ullensaker kommunar, og renn vidare gjennom Nes og Sørum kommunar. Elva munnar ut i Glomma like nedanfor Bingsfoss. Nedbørsfeltet er på 211 km2, og nesten halvparten av dette er jordbruksareal. Det er ingen innsjøar å nemne langs elva, og den blir derfor mykje utsett for flaum ved mykje nedbør. 

Det har på det meste vore minst 14 kornmøller i Ullensaker, fleire av desse låg langs Rømua. Mølla ved Holt brann ned i 1889, og i 1920 var det berre fire møller att, to av desse ved Rømua: Kauserud og Ingier. Maling av korn tok slutt her kring 1970.

Elva er ureina frå jordbruket, og vasskvaliteten er dårleg. Det er såleis moderat med fisk i elva, og krepsen har døydd ut. Men nedre del av elva er likevel viktig som gyteområde for gjørs frå Øyeren. Denne arten var oppført som sterkt trua på Norsk Rødliste i 2006 på grunn av svært avgrensa utbreiing, men er i 2010 klassifisert som «livskraftig» (LC).

Kjelde 
 Denne artikkelen bygger på «Rømua» frå , den 14. november 2011.

Bakgrunnsstoff 
 Fylkesmannen i Oslo og Akershus, Miljøstatus Rømua
 Børge-borgere om krepsefiske og møllene i Ullensaker

Elvar i Viken
Geografi i Ullensaker
Geografi i Lillestrøm
Bingsfossen

Bingsfossen er ein foss i Glommavassdraget like ovanfor Sørumsand. Den har eit fall på fire meter, og vart bygd ut med vasskraftverk og damluker i 1978 til Bingsfoss kraftverk.

Fylkesveg 171 går over demninga.

Like nedanfor Bingsfossen på nordsida av Glomma ligg dei einaste helleristingane på Romerike. Like ovanfor fossen på sørsida av Glomma ligg Bingsfoss stasjon på Urskog-Hølandsbanen. Nedanfor Bingsfoss ligg Bingen tømmerlenser.

Dersom det var ei sluse i samband med denne demninga og ei ved Rånåsfoss ville det vere råd å dra med fritidsbåt frå Solbergfoss i Askim, til Fåberg nord for Lillehammer i Mjøsa. Ei sluse i demninga ved Funnefoss vil kunne gi samband til Storsjøen i Odalen og Glåma til Kongsvinger kraftverk.

Nedanfor Bingenfossen vart det i 1995 funne ein stokkebåt av eik. Han har vorte kalla Sørumsbåten eller Bingenbåten, og er eldste båtfunnet i Noreg

Kjelder

Fossar i Viken
Glommavassdraget
Geografi i Lillestrøm
Staurselva

Staurselva er ei elv på Frosta i Trøndelag. Den renn ut frå Hovdalsvatnet som ligg 116 moh. Elva er berre 1,5 km lang og går ut i Trondheimsfjorden på nordsida av Frosta.

Historie 
Det er godt fall på elva og det har vore industri langs elva som har nytta vasskrafta. Tidlegare var det kverner, møller, stamper, sagbruk og snikkarverkstader langs elva.
I 1904 kom Christian Thams frå Orkdal og skreiv kontrakter med brukarane av vassfalla langs elva. Han betalte brukarane for å få retten til å stenge og sleppe vatnet ved oset. Årsaka var at Christian Thams måtte ha ein kraftstasjon som leverte straum til Nordenfjeldske sprængstof aktieselskab som skulle byggast i Sunndalen i Åsen i Trøndelag. Fabrikken vart lagt ned i 1920 og rettar med anlegg vart seld til tre av brukarane.
I dag er det inga industriell verksemd langs elva. Det er Frosta vassverk AL som har teke over rettane i elva og er forplikta til å sleppe minimum 20 liter vatn i sekundet ned gjennom elva. Ved utlaupet av elva var det utskiping av gruvetømmer (pitprops) fyrst på 1900-talet.

Kjelder 
 Frostaboka bind 5.
 Statsarkivet, Trondheim.

Geografi i Frosta
Elvar i Trøndelag
Squaw Valley

Squaw Valley Ski Resort i Olympic Valley i Placer County i delstaten California er eit av dei største skiområda i US-Amerika. Feriestaden tek årleg imot ca. 600 000 skiløparar. Det er det nest største skiområdet ved Lake Tahoe. Dei olympiske vinterleikane for 1960 vart arrangerte i Squaw Valley.

Squaw Valley ligg i fjellområdet Sierra Nevada, 1 900 meter over havet. Området er kjent for sine store snømengder, ofte fell opp til 1 200 mm gjennom vinteren. Anlegget er spreidd over seks toppar og 4 000 dekar. Høgste toppen er 2 760 meter over havet.

Soge
I 1942 kjøpte Wayne Poulsen, ein tidlegare skiløpar, 2 000 hektar i dagens Olympic Valley, av Southern Pacific Railroad. Poulsen trefte i 1946 Alex Cushing, ein jurist med politiske kontaktar og tilgang på kapital. Like før opninga 1949 vart Poulsen og Cushing usams om framtida for feriestaden. Cushing enda opp med å kontrollere Squaw Valley Ski Corporation, som makta å få   1960-års Vinter-OL til Squaw Valley. Cushing leia Ski Corporation, morselskapet til Squaw Valley Ski Resort, til han døydde.

Cushing modellerte Squaw Valley etter europeiske alpinanlegg ved å sette basseng og losji oppe på fjellet i staden for på botnen, og ved å bringe den nyaste løfteteknologien til USA.

Sjølv om 1960-OL på det næraste var bortlova til Innsbruck i Austerrike, reiste Cushing til Paris i 1955 med ein skalamodell av sitt forslag for dei olympiske arenaene, og overtala den internasjonale olympiske komitéen til å velje Squaw Valley til arrangørstad. Det var det første, direkte fjernsynsformidla vinter-OL, med millionar av sjåarar i USA. Vinterolympiaden synte at amerikanske, alpine skianlegg hadde nådd det nivået som vart forventa av europeiske alpinanlegg.

I 1969 var Squaw Valley vertskap for den nokså ferske verdscupen i alpine greiner, med tevlingar i slalåm og storslalåm for både menn og kvinner.

I november 2010 vart Squaw Valley Ski Resort kjøpt av KSL Capital Partners.

Kjelder

Denne artikkelen bygger på «Squaw Valley Ski Resort» frå ,  den 13. november 2011.

Bakgrunnsstoff

California
Kjell Håvard Jensen

Kjell Håvard Jensen () er ein lokalpolitikar for FrP. Han var ordførar i Hobøl kommune frå 2007 til 2011.

Jensen vart i 2007 vald av ein fleirtalskoalisjon basert på Framstegspartiet, Høgre, Senterpartiet og Kristeleg Folkeparti.

Referansar 
Denne artikkelen bygger på «Kjell Håvard Jensen» frå ,  den 13. november 2011.  
 

Ordførarar i Hobøl
FrP-ordførarar i Østfold
Folk frå Hobøl
Døypefat

Døypefat eller dåpsfat er eit fat som rommar vatnet under dåpshandlinga. Det blir oftast lagt oppi ein døypefont. Til døypefatet høyrer det gjerne ei døypekanne.
Fatet er oftast laga i metall.

Kjelder
Dåpsfatet i Skodje kyrkje

Bakgrunnsstoff

Kyrkjeleg interiør
Dåpsutstyr
Politikaren Tore Johansen

Tore Johansen () er ein norsk lokalpolitikar for KrF. Han var ordførar i Aremark kommune i seksten år til han gjekk av etter valet i 2011.

KrF hadde fleirtal i kommunen saman med Arbeidarpartiet.

Kjelder 

Folk frå Aremark
KrF-ordførarar i Østfold
Ordførarar i Aremark
Auklandshamn skule

Auklandshamn skule er ein barneskule i Auklandshamn i Sveio kommune. Han har klassetrinn frå 1-7.

Camilla Fagerland Tverfjell er rektor ved skulen (2021).

Tidlegare rektorar 
Ingjerd Milford 1998-2003
Erik Lie Johannessen 2003-2004
Johannes Hjelland 2004-2007
Johannes Flatnes 2007-2011
Torhild Opedal 2011-2021
Camilla Fagerland Tverfjell 2021-

Kjelder

Bakgrunnsstoff 
 Auklandshamn skule heimeside

Barneskular i Vestland
Sveio kommune
Christina Vedø

Christina Vedø () er ein norsk konkurransepadlar frå Tysvær. Vedø representerer Tysvær Kano og Kajakklubb. I september 2011 tok ho to bronsemedaljar, på K4 1000 meter og K4 200 meter, i NM for seniorar.

I 2011 blei ho tatt ut til Junior-EM i Kroatia

Referansar 

Norske padlarar
Folk frå Tysvær
Auklandshamn

Auklandshamn er ei bygd i Sveio kommune. Staden ligg på sørsida av Bømlafjorden på Haugalandet, vest for Førdespollen, 30 kilometer nord for Haugesund. Staden har eigen barneskole med 40 elevar. Staden har fleire utleigehytter for turistar, fleire større religiøse foreiningar, eit aktivt idrettsmiljø og gode moglegheiter for turar i skog og mark.

Det er 500 fastbuande i bygda. 

Busetnader i Sveio
Bygder i Vestland
Irene Jacobsen

Irene Jacobsen () er ein norsk journalist fødd i Haugesund. Ho er redaktør i lokalavisa Vestavind i Sveio. 

Norske redaktørar
Norske journalistar
Folk frå Sveio
Geometrisk middel

Geometrisk middel eller geometrisk gjennomsnitt er eit slags gjennomsnitt som vert uttrykt som n-te rot av produktet av n storleikar eller tal. 

Det er eit sentralitetsmål i ei talrekkje. Ein finn det geometriske gjennomsnittet ved å multiplisere alle tala i talrekkja med kvarande for å så å finne den n-te rota til dette produktet. N er mengda tal i talrekkja. 

I ei talrekkje  så er det geometriske gjennomsnittet gjeven ved:

Geometrisk gjennomsnitt vert nytta til å skildre eksponentiell vekst.

Mellomproporsjonal
Mellomproporsjonal eller mellomproporsjonalledd er det talet eller den geometriske storleiken x som tilfredsstiller proporsjonen a : x = x : b. x vert då sagt å vere mellomproporsjonalen til a og b. Av likninga følgjer det at x = √ab. Ein mellomproporsjonal storleik er det geometriske middelet av to storleikar a og b.

Kjelder
Denne artikkelen bygger på «Geometrisk gjennomsnitt» frå ,  den 14. november 2011.  
 

Middelverdiar
Geometrisk rekkje

Ei geometriske rekkje er ei rekkje med eit konstant forhold mellom påfølgjande ledd. Til dømes er rekkja 

geometrisk, fordi ein kan få kvart påfølgjande ledd ved å multiplisere det førre leddet med 1 / 2.

Geometriske rekkjer er ei av dei enklaste formene for uendelege rekkjer med endeleg summar. Historisk sett spelte geometriske rekkjer ei viktig rolle i den tidlege utviklinga av differensialrekning, og dei er framleis sentrale i studiet av konvergensen til rekkjer. Geometriske rekkjer vert nytta i mange felt i matematikken, men er særleg viktige i fysikk, ingeniørvitskap, biologi, økonomi, informatikk, køteori og finans.

Kjelder
Denne artikkelen bygger på «Geometric series» frå ,  den 14. november 2011.  
 

Matematiske rekkjer
Differensialrekning

pl:Szereg geometryczny
zh:等比数列
Geometrisk stad

Ein geometrisk stad eller locus er ei samling eller mengd av alle punkt som har ein viss eigenskap. Til dømes er ein sirkel ein geometrisk stad for alle punkt som har ein bestemt avstand frå eit visst punkt, nemleg sentrumet i sirkelen.

Kjelder
 geometrisk sted. (2011-11-14) I Store norske leksikon. Henta frå http://snl.no/geometrisk_sted

Geometri
Georg Cantor

Georg Ferdinand Ludwig Philipp Cantor () var ein tysk matematikar. 

Han var professor i Halle. Faren hans var fødd i Danmark, og mora var frå Austerrike.

Han er grunnleggjaren av mengdelæra og er kjent for Cantorteoremet som seier at uansett kva for ei mengd vi studerer, finst det ei mengd som er større. Dette er trivielt viss ein tenkjer på endelege mengder, men ikkje viss ein tenkjer på uendelege mengder. Dei nye synspunkta hans vakte først motstand, men har sidan vist seg å vere særs viktig for oppbygginga av store delar av matematikken. Undersøkingane hans av såkalla transfinite tal er særleg kjende. På same måte som ein innfører dei vanlege heiltala for å samanlikne mengder med ei endeleg mengd element, innførte Cantor transfinite tal for å samanlikne uendelege mengder. 

Cantor vart utnemnd til æresdoktor ved Det Kongelege Fredriks Universitet i samband med feiringa av 100-årsdagen for fødselsdagen til Niels Henrik Abel i 1902.

Prisar og utmerkingar 
(utval)
1904 – Sylvestermedaljen

Kjelder

 
Delar av denne artikkelen bygger på «Georg Cantor» frå ,  den 14. november 2011.  

Tyske matematikarar
Tyske logikarar
Folk frå St. Petersburg
Æresdoktorar ved Universitetet i Oslo
Matematikarar på 1800-talet
Matematikarar på 1900-talet
Ferdinand Georg Frobenius

Ferdinand Georg Frobenius () var ein tysk matematikar. 

Han var professor ved universitetet i Berlin frå 1892 til han døydde i 1917. Han gjorde viktige arbeid i gruppeteori og algebra.

Kjelder
 Georg Ferdinand Frobenius. (2011-11-14) I Store norske leksikon. Henta frå http://snl.no/Georg_Ferdinand_Frobenius

Tyske matematikarar
Medlemmar av Det prøyssiske vitskapsakademiet
Folk frå Berlin
Matematikarar på 1800-talet
Matematikarar på 1900-talet
Georg Joachim Rheticus

Georg Joachim Rheticus () var ein tysk-austerriksk astronom og matematikar. 

Han var ei tid professor i Wittenberg og studerte seinare hos Nicolaus Copernicus. I 1539 gav han ut den første framstillinga av det kopernikanske systemet og reiste 1541 til Nürnberg for å stå for trykkinga av hovudverket til Copernicus. Rheticus gjorde ei oppmåling av Preussen, og med støtte av keisar Maximilian II av Det tysk-romerske riket rekna han ut særs nøyaktige trigonometriske tabellar.

Kjelder
 Georg Joachim Rheticus. (2011-11-14) I Store norske leksikon. Henta frå http://snl.no/Georg_Joachim_Rheticus

Austerrikske astrologar
Austerrikske astronomar
Austerrikske kartografar
Austerrikske matematikarar
Tyske astrologar
Tyske astronomar
Tyske kartografar
Tyske matematikarar
Matematikarar på 1500-talet
Folk frå Vorarlberg